
ХАБАРЛАМА

Қазақстан Республикасы Бас прокуратурасының жанындағы Құқық қорғау органдары академиясы бос лауазымға орналасуға конкурс жариялайды (анықтама телефоны: 87015755775, e-mail: 7340803@prokuror.gov.kz, Ақмола облысы, Қосшы қаласы, Республика көшесі, 94 үй).   
1. Киберқылмысқа қарсы іс-қимыл және цифрлық технология институтының аға оқытушысы, C-AGP-8 санаты, 2 бірлік. 
Еңбек сіңірген жылдарына қарай лауазымдық жалақысы – 324 000 теңгеден 720 000 теңгеге дейін. 
Функционалдық міндеттері: Компьютерлік, мобильді және желілік криминалистика бағыттары бойынша білім беру және практикалық даярлықты жүзеге асырады, тыңдаушыларда компьютерлік және мобильді құрылғылардан, желілік ортадан және коммуникациялық арналардан цифрлық деректерді алу, талдау және интерпретациялау бойынша орнықты дағдыларды қалыптастырады.

Оқу бағдарламаларын, зертханалық жұмыстарды және практикалық кейстерді әзірлейді және жаңартады, оларды желілік артефактілермен, белсенділік журналдарымен және өзге де техникалық цифрлық ақпаратпен жұмыс істеуге бағыттай отырып, тергеудің заманауи әдістерін ескереді.

Желілік талдау, компьютерлік және мобильді криминалистика, сондай-ақ цифрлық дәлелдемелердің негіздері бойынша сабақтар өткізеді, оның ішінде техникалық іздерді бекіту әдістері, қосымшалар логтарын, геолокациялық деректерді және желілік трафикті талдау мәселелерін қамтиды.

Арнайы бағдарламалық және техникалық талдау құралдарын пайдалануды үйлестіреді, симуляциялық сценарийлер мен практикаға бағытталған тапсырмаларды әзірлеуге қатысады, зертханалық және практикалық сабақтарды әдістемелік сүйемелдеуді қамтамасыз етеді.

Цифрлық криминалистика бойынша зертханалық стендтерді дайындауды, дамытуды және жаңартуды қамтамасыз етеді, Digital Forensics Lab сыныбының қызметін үйлестіреді және оның ресурстарын білім беру процесіне интеграциялауды қамтамасыз етеді.

Тыңдаушыларға техникалық модульдер мен зертханалық жұмыстарды орындау барысында сүйемелдеу көрсетеді, кафедраның құқықтық және аналитикалық бағыттарымен өзара іс-қимылда пәнаралық оқу және практикалық кейстерге қатысады.

Цифрлық дәлелдемелер саласында қолданбалы зерттеулер жүргізеді, оның ішінде цифрлық тасымалдаушыларды, желілік деректерді және техникалық іздерді талдауды жүзеге асырады, сондай-ақ қылмыстық процесс шеңберінде цифрлық ақпаратты алу, сақтау, интерпретациялау және оның дәлелдемелік маңызы мәселелері бойынша уәжделген маман қорытындыларын дайындайды. Осы бағыттың әдістемелік дамуын қамтамасыз етеді, арнайы білімдерді пайдаланудың бірыңғай тәсілдерін қалыптастырады және маман қорытындыларын дайындау практикасын білім беру және құқық қолдану қызметіне енгізеді.

2. Конкурсқа қатысушыларға қойылатын талаптар: 

жоғары, нақты лауазымның функционалдық бағыттарына сәйкес келетін; денсаулық жағдайы бойынша құқық қорғау органдарында қызмет өткеруге жарамдылығы; нақты лауазым бойынша функционалдық міндеттерін атқару үшін қажетті міндетті білімінің, икемінің және дағдысының болуы. 
3. Еңбек тәжірибесі келесі біліктілік талаптарының біреуіне сәйкес келуі қажет:
1) құқық қорғау қызметінде жұмыс өтілі төрт жылдан кем емес;

2) арнаулы мемлекеттік органдарда не әскери қызметте не судья лауазымында қызмет өтілі төрт жылдан кем емес;

3) саяси немесе әкімшілік мемлекеттік лауазымдарда жұмыс өтілі бес жылдан кем емес, оның ішінде осы санаттардағы нақты лауазымның тиісті бейіндік бағытына сәйкес келетін басшылық лауазымдарда бір жылдан кем емес;

4) осы санаттардағы нақты лауазымның функционалдық бағытына сәйкес салаларда жұмыс өтілі алты жылдан кем емес;

5) Президенттік жастар кадр резервіне алынған адамдар үшін жұмыс өтілі бес жылдан кем емес

4. Конкурсқа қатысу үшін мынадай құжаттар тапсырылады: 
 
1) осы Қағидалардың 1-қосымшасына сәйкес нысан бойынша өтініш;

      
2) Қазақстан Республикасы азаматының жеке басын куәландыратын құжаттың көшірмесі не оның электрондық нысаны;

      
3) білім туралы құжаттардың көшірмелері, сондай-ақ "Білім туралы" Қазақстан Республикасының Заңына сәйкес нострификация рәсімінен өткенін немесе танылғанын растайтын құжаттар (шетелдік білім беру мекемелері берген дипломдар үшін салыстырып тексеру үшін түпнұсқалар);

      
4) өз қолымен толтырылған және жазылған, жақын туыстары, жұбайы/зайыбы, соның ішінде бұрынғы жұбайлары көрсетілген егжей-тегжейлі өмірбаян (осы Қағидаларға 2-қосымшаға сәйкес нысан бойынша), сондай-ақ қосымша ретінде қызметтік тізімнің көшірмесі (құқық қорғау органдарының, арнайы мемлекеттік органдардың, азаматтық қорғау органдарының, әскери қызметшілердің, әкімшілік мемлекеттік қызметшілердің бұрынғы қызметкерлері үшін), еңбек қызметін растайтын құжаттың көшірмесі (өзге тұлғалар үшін);

      
5) осы Қағидаларға 3-қосымшаға сәйкес нысан бойынша сауалнама;

      
6) әскери билет немесе тіркеу куәлігі;

7) тестілеу нәтижелері бойынша, оның ішінде жеке қасиеттерді бағалауды қоса алғанда, Қазақстан Республикасының "Қазақстан Республикасының мемлекеттік қызметі туралы" Заңының 16-бабы 2-тармағына сәйкес берілген сертификат.

Азаматтар өзінің біліміне, жұмыс тәжірибесіне, кәсіби деңгейіне және іскерлік қабілетіне қатысты (біліктілігін арттыру туралы, ғылыми (академиялық) дәреже мен атақтар беру туралы құжаттардың, мінездеменің, ұсыныстардың, ғылыми мақалалардың көшірмелері) қосымша ақпараттарды тапсыра алады.
Құжаттар конкурс өткізу туралы соңғы хабарландыру жарияланған күннен бастап 5 жұмыс күні ішінде Ақмола облысы, Қосшы қаласы, Республика көшесі, 94 үй мекенжайы бойынша тапсырылуы керек. 

